text: Moult ot en Virgile sage homme
   Et soutieu ; car il fist à Romme
   Une chose moult engingneuse,
   Moult soutieu et moult merveilleuse
   Briément la vous deviserai,
   Au plus adroit que je porrai.
   Ne cuidiez pas que ce soit guile ;
   Car as IIII cors de la vile,
   Seur IIII tours de la cité
   Qui erent de la fermeté,
   Fist IIII grans homes de piere
   De très merveilleuse maniere ;
   Car fait erent par nigromance
   La longueur d'une droite lance.
   Erent grant et d'une façon.
   Seur chascune tour tout enson
   PageV01P056
   En mist I, quant si fais les ot
   Comme lui sist et com lui plot.
   En tel maniere fait estoient
   Que tout droit adès se tenoient,
   Chascuns tous ses menbres avoit
   Tels com au cors apartenoit.
  